Ene-Mall Vernik-Tuubel

Ene-Mall Vernik-Tuubel (7. veebruar 1945 – 21. jaanuar 2021) oli eesti psühholoog, haridustegelane ja koolijuht. Ta lõpetas 1968. aastal Tartu Riikliku Ülikooli füüsika erialal. 1975. aastal sai psühholoogiakandidaadiks Moskva Üld- ja Pedagoogilise Psühholoogia Teadusliku Uurimise Instituudis väitekirjaga "Соотношение формальных и содержательных компонентов мышления при построении моделей задачи в процессе ее решения (на материале решения физических задач)" Aastatel 1968–1970 töötas ta Tallinna Pedagoogilises Instituudis vanemlaborandina, 1970–1973 oli Moskva Üld- ja Pedagoogilise Psühholoogia Instituudi aspirant. Alates 1973. aastast töötas ta Tallinna Pedagoogilise Instituudi pedagoogika ja psühholoogia kateedri õpetajana, hiljem vanemõpetajana, 1983. aastast dotsendina. Aastatel 1988–1989 oli ta Vabariikliku Õpetajate Täiendusinstituudi dotsent. Aastatel 1990–1993 oli ta Tallinna Pedagoogikaülikooli vanemteadur, arengu-uuringute labori juhataja ja professor. Aastatel 1993–1995 oli ta Kultuuri- ja Haridusministeeriumi koolituspoliitika osakonna juhataja, 1995–2001 Pühajärve Põhikooli direktor, 2002–2007 Haridus- ja Teadusministeeriumi koolivõrgu büroo Lõuna-Eesti piirkonna peadirektor, 2007–2008 Haridus- ja Teadusministeeriumi koolikorralduse osakonna kuraator ja 2008–2015 Haridus- ja Teadusministeeriumi kutse- ja täiskasvanuhariduse osakonna nõunik. Ene Mall Vernik-Tuubel oli MTÜ Eesti Haridusfoorum asutajaliige, toimkonna esimees 1995. ja 1996. aastal, toimkonna liige aastatel 1997–2005. 2020. aastal kuulus Eesti Haridusfoorumi uurimisrühma, mis analüüsis ja üldistas õpilaste, õpetajate ja lapsevanemate distantsõppe kogemust 2019/2020. õppeaastal. Ta kureeris mitmeid rahvusvahelisi ja üle-eestilisi haridusprojekte (nt kaasav haridus, kvaliteedijuhtimine koolis) ja oli aktiivne täienduskoolitaja. 1998 Valgetähe IV klassi teenetemärk 2000 Andras. Aasta Koolitaja Marju Lauristin, Krista Loogma, Maria Erss, Ene-Mall Vernik-Tuubel, Ene-Silvia Sarv. 2020. Õpilaste, õpetajate ja lastevanemate toimetulek koroonakriisi aegses kaugõppes. Tallinn, Eesti Haridusfoorum, https://haridusfoorum.ee/images/2020/Distantsppe_uuring_EHF_250720.pdf Vernik-Tuubel, E-M. 2016. Juulimaalijad Ilmjärvel. Imeline Ilmjärve / Kappermäe Selts ; Koostaja Ene-Mall Vernik-Tuubel; toimetaja Kanni Labi; kujundaja Lea Malin; fotograaf (reproduktsioonid) Margus Kiis. Tõutsi: Kappermäe Selts. Vernik-Tuubel, E-M. 2015. Eesti Haridusfoorumi tegevusest 1995 – 2015. Vaade tulevikku. EHF kogumik-2015/14. Vernik-Tuubel, E-M. 2002. Kuidas hinnata kooli kvaliteeti? Kvaliteet koolis – praktilisi lahendusi. Hariduskonverents 2002 materjale. Lk 6 – 8. Ruus, Viive-Riina; Jakobson, L.; Sarv, Ene-Silvia; Vernik, Ene-Mall. 2000. Kujuneva õpiühiskonna õppekavade tunnusjooni. Materjale Eesti haridussüsteemi arenduskava juurde. Lk. 7 - 15. Tallinn : Eesti Haridusfoorum. Vernik, E-M. Õppimine ja hindamine. 1995. Tallinn: Kultuuri- ja Haridusministeerium. Vernik, E-M. 1994. Hariduspoliitika - mis see on? Eesti Sõnumid, 1994, 25., 26., 28. okt. Vernik, E-M. 1992. Õppimisest ja õpetamisest. Kogumik “Haridusuuendus – mis, miks ja kuidas?” Koostanud Mati Sööt. Tallinn. Kareda, E.; Kornel, V.; Kreitzberg, P.; Sarv, E.; Vernik, E.-M.; Vooglaid, Ü. 1989. EESTIMAA haridusplatvorm. Tallinn. P. Lepik, M. Remmel ja E.-M. Vernik. 1987. Mõttetalgud üldhariduse harimiseks. I vooru reproduktiivne kokkuvõte. – Nõukogude Õpetaja, 1987, 29. mai. E-kataloog ESTER. Верник-Туубель, Эне-Малл. Соотношение формальных и содержательных компонентов мышления при построении моделей задачи в процессе ее решения (на материале решения физических задач): автореферат кандидата психологических наук. Москва: Научно-исследовательский институт общей и педагогической психологии, 1975 IN MEMORIAM Ene-Mall Vernik-Tuubel (1945‒2021). Õpetajate Leht, 22. jaanuar 2021. Eesti Vabariigi teenetemärgid. Ene-Mall Vernik Ene-Silvia Sarv (autor, koostaja). 2021. Kaasteelisest – inimlikku, akadeemilis-professionaalset, ühiskondlik-kogukondlikku … Ene-Mall Vernik-Tuubel. Eesti Haridusfoorum, Tallinn. 112 lk. ISBN 978-9916-4-0525-3.